text: Ulovligt byggeri skal lovliggøres
  22 december 2011 kl. 10.26
  Musikeren Helge Engelbrecht slipper nådigt fra at have opført ulovligt bygger i Mariehaven i Ansager nord for Varde. Han skal kun rive en del af byggeriet ned.
  Teknisk udvalg i Varde Kommune har meddelt, at Helge Engelbrecht inden 1. maj skal fjerne et broanlæg på 37 meter og bolværket i Ansager Å samt tilbygninger bag scenen og ned mod åen.
  ? Det her er helt på tværs af naturbeskyttelsesloven. Så det kan vi ikke være med til, siger Preben Olesen (V), formand for Plan og Teknik, til JydskeVestkysten.
  Kommunen vil forsøge at få lovliggjort den ulovligt opførte scene med et scenetag på 360 kvadratmeter og en teltplads ved hjælp af en ny lokalplan for området.
  Helge Engelbrecht havde ikke fået byggetilladelse til det omfattende byggeri.
  